## Naredba o zabrani uvoza u Republiku Hrvatsku živih životinja i proizvoda životinjskog podrijetla radi sprječavanja unošenja u Republiku Hrvatsku transmisivnih spongiformnih encefalopatija

### NN 7/2004 (19.1.2004.), Naredba o zabrani uvoza u Republiku Hrvatsku živih životinja i proizvoda životinjskog podrijetla radi sprječavanja unošenja u Republiku Hrvatsku transmisivnih spongiformnih encefalopatija

# ministarSTVO poljoprivrede, Šumarstva i vodnoga gospodarstva

226

Na
temelju članka 11. stavka 1. točke 18. Zakona o vete­rinar­stvu (»Narodne
novine«, broj 70/97, 105/01 i 172/03), ministar poljoprivrede, šumarstva i
vodnoga gospodarstva donosi

## NAREDBU

### O ZABRANI UVOZA U REPUBLIKU HRVATSKU ŽIVIH ŽIVOTINJA I PROIZVODA ŽIVOTINJSKOG PODRIJETLA RADI SPRJEČAVANJA UNOŠENJA U REPUBLIKU HRVATSKU TRANSMISIVNIH SPONGIFORMNIH ENCEFALOPATIJA

I.

Zabranjuje
se uvoz u Republiku Hrvatsku:

a) živih
goveda, ovaca, koza, svinja, domaće peradi i riba;

b)
proizvoda podrijetlom od goveda, ovaca, koza, svinja, domaće peradi i riba.

II.

Zabrana
navedena u točki I. ove naredbe ne primjenjuje se na pošiljke podrijetlom iz
zemalja I. i II. kategorije prema GBR (Geographical Risk of Bovine Spongiform
Encephalopathy) procijeni SSC (Scientific Steering Commitee) Europske komisije
osim Kanade i SAD-a.

III.

Zabrana
navedena u točki I. ove naredbe ne primjenjuje se na pošiljke živih ovaca,
koza, svinja, domaće peradi i riba te proizvoda od istih podrijetlom iz sljedećih
zemalja:

Austrija,
Belgija, Danska, Finska, Francuska, Grčka, Repub­lika Irska, Italija,
Luksemburg, Nizozemska, Njemačka, Portugal, Slovenija, Španjolska, Ujedinjeno
Kraljevstvo Velike Britanije i Sjeverne Irske.

IV.

Zabrana
navedena u točki I. ove naredbe ne primjenjuje se na pošiljke:

a)
goveda, ovaca, koza, svinja, domaće peradi, riba i proizvoda od istih iz Litve
i Makedonije;

b)
goveda, ovaca, koza i proizvoda od istih iz Bugarske, Mađarske i Rumunjske;

c)
ovaca i koza i proizvoda od istih i Češke, Slovačke i Poljske;

d) goveda, ovaca, koza, svinja i proizvoda od istih
iz Ukrajine;

e) svinja, domaće peradi i riba iz Mađarske, koje su
stavljene u proces proizvodnje (tova) nakon 24. IX. 2003. godine te pro­izvoda
od istih.

f) svinja, domaće peradi i riba iz Češke i Poljske,
koje su stavljene u proces proizvodnje (tova) nakon 1. XI. 2003. godine te
proizvoda od istih

V.

Zabrana navedena u točki I. ove naredbe ne
primjenjuje se na pošiljke: rasplodnih jaja, proizvoda od jaja, jednodnevne
peradi, mlijeka i mliječnih proizvoda, morske ribe i drugih morskih organizama
dobivenih ribolovom te proizvoda od istih, oplođene rib­lje ikre i riblje
larve, hrane za kućne ljubimce, sjemena za umjetno osjemenjivanje, embrija, želatine
i kolagena, crijeva i proizvoda životinjskog podrijetla namijenjenih isključivo
industrijskoj uporabi.

VI.

Zabrana navedena u točki I. ove naredbe ne
primjenjuje se na pošiljke iz zemalja za koje središnje nadležno tijelo zemlje
izvoznice potvrdi Ministarstvu poljoprivrede i šumarstva da u hranidbi životinja
koje se uvoze i u hranidbi životinja od kojih potječu proizvodi koji se uvoze,
nije korištena stočna hrana koja sadrži proteine životinjskog podrijetla, osim
ribljeg brašna za hranidbu životinja, osim u hranidbi preživača; mlijeka i
mliječnih proizvoda koji se koriste u hranidbi životinja; želatine koja nije
podrijetlom od preživača i dikalcijum fosfata i hidroliziranog proteina, koji
nisu dobiveni u objektima za utilizaciju, ako drugim propisima nije drugačije
određeno.

VII.

Danom stupanja na snagu ove Naredbe prestaje važiti:

– Naredba o zabrani uvoza u Republiku Hrvatsku živih životinja
i proizvoda životinjskog podrijetla radi sprječavanja unošenja u Republiku
Hrvatsku transmisivnih spongiformnih encefalopatija (»Narodne novine« br.
141/2003.).

VIII.

Ova naredba stupa na snagu danom objave u »Narodnim
novinama«.

Klasa: 322-01/04-01/1
Urbroj: 525-01-04-1
Zagreb, 9. siječnja 2004.

Ministar
poljoprivrede, šumarstva
i vodnoga gospodarstva
**Petar****Čobankovi****ć,** v. r.

Naredba, NN 7/2004-226